ธกส.เล็งเสนอครม.ทบทวนมติไม่ลดหนี้ 50 %
ธ.ก.ส.เข้มรักษาวินัยการคลัง เตรียมเสนอ ครม. ทบทวนมติ ขอไม่ยอมลดหนี้ 50% ให้ลูกหนี้กองทุนฟื้นฟูเกษตรกร
24 ธ.ค. 2553

ธ.ก.ส.เข้มรักษาวินัยการคลัง เตรียมเสนอ ครม. ทบทวนมติ ขอไม่ยอมลดหนี้ 50% ให้ลูกหนี้กองทุนฟื้นฟูเกษตรกร 
นายลักษณ์ วจนานวัช ผู้จัดการธนาคารเพื่อการเกษตรและสหกรณืการเกษตรก หรือ ธ.ก.ส. เปืดเผยว่าที่ประชุมคณะกรรมการธ.ก.ส. เมื่อวันที่ 24 ธ.ค. มีมติให้ทำหนังสือถึงคณะรัฐมนตรี ( ครม. ) เพื่อขอทบทวนมติครม.ในเดือนเม.ย. 2553 ที่ให้ปรับโครงสร้างหนี้เกษตรกรที่เป็นสมาชิกของกองทุนฟื้นฟูเกษตรกร จำนวน 5.2 หมื่นราย คิดเป็นต้นเงิน 1 หมื่นล้านบาท ด้วยการยกเว้นดอกเบี้ยและพักการชำระหนี้เงินต้นให้ 50% เนื่องจากที่ผ่านมาธนาคารได้ทำเรื่องให้กฤษฎีกาตีความแล้วได้ข้อสรุปว่า ธ.ก.ส. ไม่มีข้อบังคับในการลดหนี้ให้ลูกหนี้ 50 % จึงไม่จำเป็นต้องตีความเรื่องการลดหนี้ให้ลูกหนี้ 50 % อีกทั้งเกรงว่าการลดหนี้กลุ่มลูกหนี้กองทุนฟื้นฟูเกษตรกร จะทำให้เกิดผลเสียต่อวินับทางด้านการคลัง ทำให้เกิดความไม่เท่าเทียมจนมีลูกหนี้กลุ่มอื่นมาขอลดหนี้ 50 % บ้าง และอาจก่อให้เกิดพฤติกรรมเบี้ยวหนี้ได้ และกรณีทีเกิดความเสียหายเกิดขึ้นเกรงว่าผู้ถือหุ้นรายย่อย ผู้ฝากเงินที่ได้รับความเสียหายจะฟ้องร้องธนคารได้ 
" ธนาคารกรุงไทยซึ่งเป็น 1 ใน 4 ธนาคารรัฐที่ถูกให้ร่วมโครงการนี้ ได้ถามกฤษฎีกากรณีที่ธนาคารกรุงไทยดำเนินการตามมติ ครม. แล้วผู้ถือหุ้นรายย่อย ผู้ฝากเงินฟ้องธนาคาร ๆ จะสามารถนำมติครม. มาคุ้มครองการตัดสินใจนี้ได้หรือไม่ ซึ่งกฤฎีกาบอกว่าให้เป็นไปตามดุลยพินิจของศาล  " นายลักษณ์กล่าว 
ทั้งนี้ธ.ก.ส. จะเตรียมทำข้อเสนอเพื่อช่วยเหลือลูกหนี้กองทุนฟื้นฟูเกษตรกร ด้วยการดึงคนกลุ่มดังกล่าวเข้าสู่โครงการปรับโครงสร้างหนี้โดยจะให้เกษตรกรชำระหนี้ 50 % แรกก่อนภายใน 15 ปี และจะแขวนดอกเบี้ยและเงินต้นส่วนที่เหลืออีก 50 %  ไว้ก่อน ถ้าลูกหนี้สามารถชำระหนี้ได้ตามข้อตกลงภายในเวลาที่กำหนดก็จะพิจารณาเรื่องการปรับโครงสร้างหนี้ส่วนที่เหลือต่อไป